<classify> Nape atakabidhi bendera hiyo kwa nahodha wa timu hiyo, Fabian Joseph kwa niaba ya wanariadha wote, huku mkabidhiano hayo yatafanyika katika ofisi za Shirika la Hifadhi za Taifa Tanapa zilizopo jijini hapa.Akizungumza Katibu Mkuu wa Riadha Tanzania RT, Wilhelm Gidabuday alisema Waziri mwenye dhamana ya michezo ndiye atakabidhi bendera hiyo, na hivi sasa wapo katika taratibu za mwisho kwa kufuata sheria kwa kukamilisha mambo muhimu ya msingi tayari kabisa kwenda Uganda kesho, Machi 23.Tunashukuru TANAPA kwani wamejizatiti wao ndio wadhamini wetu wa moja kwa moja pia Wizara ya Ulinzi kupitia Jeshi la Kujenga Taifa JKT nao wametupatia basi la kupeleka wanariadha nchini Uganda ni jambo la kushukuru, kwani pia nusu ya wanariadha walioko kambini wanatoka katika majeshi yetu, alisema.Alisema timu nzima iko vizuri na hii ni historia imejirudia baada ya miaka 26 tangu 1991 hatukuwahi kupeleka timu nzima, lakini safari hii kila mchezo utakuwa na wawakilishi na tumefanya maandalizi ya ushindi.Mpaka sasa afya za wachezaji ziko vizuri na kwa mujibu wa daktari aliyetembelea kambini kuwapima afya zao amethibitisha kuwa wote wapo vizuri tayari kwa mashindano hayo makubwa ya dunia, aliongeza Gidabudayi.Kambi ya timu ya taifa iliingia kambini mwishoni mwa mwezi uliopita mkoani hapa karibu na Shule ya Sekondari ya Ilboru.  <topic>: MICHEZO 